Mjerenje temperature

Rezime: Tema koja će biti obrađena u ovom seminarskom radu jeste mjerenje temperature. U uvodu će biti, koliko to tema dozvoljava, iznijeta najaktuelnija istraživanja koja su povezana sa temom rada. Dalje u samoj razradi teme biti će govora općenito o pojmu temperature i topline kao i mjerenju temperature i uređaja koji nam služe za mjerenje. 

Uvod

Pregled aktuelnih istraživanja u području tematike rada iz 2017/18. godine:
Primjena infracrvene termografije u dijagnostici elektromotora na transporterima
U [1] Pliestić i dr. analizirali su infracrvenu termografiju mjerenjima na pogonskom motoru pužnog transportera (P =1,1 kW). Infracrvena termografija predstavlja novu tehniku mjerenja koja radi na principu pretvaranja toplotne energije emitovane u infracrvenom području elektromagnetskog spektra, u vidljive slike. Pliestić i drugi koji su radili na mjerenjima smatraju da ova metoda posjeduje veliki potencijal u beskontaktnom dijagnosticiranju rada pogonskog elektromotora transportera mjerenjem njegove temperature. Kaže se da je primjenom infracrvene termografije moguće svakodnevno pratiti stanje elektromotora i time pravovremeno reagovati na eventualne kvarove ili štetne promjene koje se javljaju tokom eksploatacije transportera. U ovom radu koristili su se infracrvenom kamerom Horiba II-1064A za analizu rada elektromotora transportera.
Primjena infracrvene termografije u detekciji vodnog stresa kod presadnica rajčice
( Application of infrared thermography for determination of water stress in tomato seedlings )
U [2] Ranilović B. i drugi autori ističu značaj infracrvene termografije kao beskontaktne metode mjerenja i bilježenja temperature i njene raspodjele na površinama objekata. Oni su se koristili ovom metodom mjerenja temperature kod istraživanja na temu praćenja ponašanja biljke i pouzdanog određivanja potrebe za navodnjavanjem. Mjerili su temperaturu lista, temperaturu i vlažnost tla te temperaturu i vlažnost zraka. S obzirom da svako tijelo emituje infracrveno (IC) zračenje, ovisno o njegovoj temperaturi, postoje razlike vidljive IC kamerom što omogućuje primjenu infracrvene termografije u detekciji vodnog stresa biljaka. U ovome radu provedeno je istraživanje na presadnicama industrijske rajčice (Lycopersicon esculentum Mill.). Mjerenja su izvršena pomoću termoparova i IC termografske kamere. Istovremeno su provedena i mjerenja vodnog potencijala lista (LWP). Analizirana je promjena temperature i indeksa vodnog stresa biljaka (CWSI) tijekom dana. Na osnovu vrijednosti CWSIa dobivenih pomoću više modela analize i mjerenih vrijednosti LWPa, izrađeno je više modela koji opisuju vezu tih dviju vrijednosti. Dobiveni modeli su pokazali statistički značajan stepen korelacije između tih vrijednosti. Vrijednosti CWSIa dobivene ručnom obradom termograma su dale najveći stepen korelacije, ali i neke automatske metode obrade su pokazale rezultate usporedive s ručnima.
Pojam temperature i skale za temperaturu
Temperatura je toplotno stanje predmeta ili procesa. Temperatura zavisi od toga koliko toplote sadrži tijelo određene mase i pod određenim pritiskom. Toplota je stanje molekularnog kretanja u tijelima. Temperatura ne može prelaziti sa tijela na tijelo, nego prelazi toplota a temperature se izjednačavaju, i kao takva očituje se na niz načina. Povišena temperatura prouzrokuje promjenu dimenzija tijela tijela ili stanja procesa ili neke veličine. [3]

Temperatura sistema se određuje dovođenjem termometra i mjerenog objekta ili procesa, sistema u neposredni kontakt puštajući ih da dostignu toplotnu ravnotežu. Nakon dostizanja toplotne ravnoteže, prema nultom zakonu termodinamike, oba tijela će imati istu temperaturu, kao što je prikazano na slici 1. [3]

Slika 1. Termička ravnoteža sistema [3]

Kelvin (K)
Jedinica apsolutne skale temperature u Međunarodnom sistemu mjernih jedinica (SI). Definiše se kao 1/273,16 dio temperature trojne tačke vode. Skala je nazvana po engleskom fizičaru Vilijamu Tomsonu, lordu Kelvinu (William Thomson Baron Kelvin, 1824-1907). Na ovaj skali 0 K je jednako apsolutnoj nuli. [4]
Celzijus (° C)
Temperaturna skala koju je 1742. uveo švedski fizičar i astronom Anders Calzijus (Anders Calsius, 1701-1744). Calzijus je razliku temperatura ključanja i mrznjenja vode podjelio je na 100 stepeni, s tim što je za 0( uzeo temperaturu na kojoj se led topi, a za 100( temperaturu na kojoj voda ključa (pod normalnim atmosferskim pritiskom). Zbog podjele ove skale na 100 stepeni na engleskom se ona zove i Centigrade temperature scale. [4]
Farenhajt (° F)
Skala za mjerenje temperature koja se zasniva na podjeli od 180 dijelova između tačke mrznjenja i tačke ključanja vode. Po ovoj skali led se topi na 32° a voda ključa na 212°. Skala potiče od njemačkog fizičara Farenhejta (Daniel Gabriel Fahrenheit, 1686-1736). [4]
Reomir (° R)
Skala za temperaturu koju je 1730. predložio francuski fizičar i zoolog Reomir (René-Antoine Ferchault de Réaumur, 1683-1757), a kod koje je tačka mrznejnja vode na 0(, a tačka ključanja vode na 80( pri normalnom atmosferskom pritisku. [4]
Renkin (° Rank)
Postoji još i Renkinova skala koja se zaniva na Farenhejtu, a kao i Kelivnova skala počinje od apsolutne nule. Tako ova skala počinje od 0° što je jednako -459,67° Farenhejta. Ova skala potiče od engleskog fizičara i inženjera Renkina (Rankine, William John Macquorn, 1820-1872). [4]

Slika 2. Pregled temperaturnih skala u odnosu na stanje vode na atmosferskom pritisku [3]

Vrste uređaja za mjerenje temperature
Mjerenje temperature u praksi izvodi se raznovrsnim termometrima, u zavisnosti o kojoj se temperaturi radi i da li je primjena laboratorijska, industrijska, ili za neku drugu svrhu. Kod termometara ulazna veličina ja temperatura, sa čijom promjenom nastaju i promjene na termometrima, koje se mogu koristiti pri određivanju temperature. [3]

Slika 3. Vrste termometara [5]

Stakleni termometri
Stakleni termometri rade na principu širenja tečnosti i stakla. Živin termometar je najviše u primjeni i za više temperature rade se od Jena-stakla. Glavni dio termometrijske tečnosti se nalazi u jednom kuglastom ili cilindričnom spremniku. Spremnik je uliven u dugu tanku staklenu kapilarnu cjevčicu. Na gornjem kraju kapilare nalazi se proširenje, u koje može da uđe živa, ako se pređe maksimalna temperatura. [3]

Slika 4. Stakleni termometar [6]
Otporni termometri 

Za tačnija mjerenja temperatura ali u užim opsezima i sa nešto skupljim komponentama, primjenjuju se mjerila temperatura sa otpornim termometrima. Otporni termometri rade na principu zavisnosti od električne otpornosti materijala od temperature. Za njihovu izradu upotrebaljavaju se čisti metali ili poluprovodnici, čije su funkcije otpornosti od temperature eksperimentalno utvrđene sa realtivno visokom tačnošću. [7]

Slika 5. Otporni termometar [8]

Bimetalni termometri

Bimetalni mjerni instrumenti su poznati po svojoj primjeni u termostatima. Bimetalni termometri također rade naprincipu širenja metala, ali tako, što se dvije metalne trake sa različitim koeficijentima istezanja uvijaju jedna u drugu, te kod promjne temperature jedna traka se rasteže više dok druga manje, što uzrokuje savijanje u jednu stranu. Taj se otklon prenosi mehaničkim sistemom poluga i zupčanika na kazaljku istrumenta čija je skala kalibrirana u stepenima Celzija. [3]

Slika 6. Bimetalni termometar 
Infracrveni termometri 

Infracrveni termometri su jedni od tipova termometra za beskontaktno mjerenje. Beskontaktna funkcija čini ih kao najbolje sredstvo za mjerenje ekstremno visoke ili niske temperature površine. Uobičajeno je za njih da uključuju i sistem laserskog ciljanja koji je dizajniran da pokaže centar područja mjerenja. Od svih termometara, oni mogu biti najkompleksniji za korištenje zbog složenosti kao što su tačkasti i emitirajući. Koriste se na mjestima kao što su sistemi za trgovinu i klimatizaciju automobila. Proizvodni procesi koji uključuju ekstremne temperature ih također smatraju korisnim. Odgovarajuća kalibracija se preporučuje na ovim uređajima, kao i jasno razumjevanje veličine tačkastog izvora i emitovanja. [5]

Slika 7. Infracrveni termometar [9]
K-tip termometri
K-tip termometri su jedni od specijalizovanih i niša tipovi termometara. Njima se mjere ekstremne temperaturame i najčešće se koriste u laboratorijama i industriji. Ova vrsta uređaja omogućava primjenu gdje se zahtjeva veliku preciznost. Njihova najznačajnija karakteristika je sposobnost da olakšaju niz izmjenjivih utikača u sondama. K-tip se zapravo odnosi na sastav metalnih sondi. Još uvijek mislimo na jedinicu kao K-tip jer je to najčešći tip sonde. Svaka sonda ima specifičnu svrhu. Dijelimo ih u kategorije vazduha, tečnosti, prodora i površinskih sondi. Modeli sa višestrukim senzorima omogućavaju komparativna očitavanja. [5]

K-tip termometri [10]
Specijalne metode mjerenja temperature
Segerovi stošci
U tehnološkim procesima i operacijama, gdje je važna konačna temperatura, upotrebljavaju se stošci izrađeni od raznih silikata. Ovi se stošci omekšavaju na određenoj temperaturi, a vrh im se savija prema podlozi. Kad vrh dotakne podlogu, postignuta je temperatura za koju je stožac predviđen. Segerovi stošci se naručito primjenjuju u keramičkoj industriji i to za temperaturu između 6000C i 12000C. [3]

Metalna tijela za topljenje
Metalna tjela za topljenje služe na isti način kao i Segerovi stošci, a sastoje se od raznih legura. Dok Segerovi stošci imaju prilično širok raspon omekšanja, talište metalnih tijela za topljenje leži u granicama od +/-70C. Područje primjene je od 1000C do 16000C. [3]

Pirometri boje ili pirometri odnosa
Izvjesni materijali, najčešće soli metala, mijnjaju boju u zavisnosti od temperature. To je tskorišteno za mjerenje površinske temperature. Postoje jednostavne i složene mjerne boje. Ove boje se isporučuju u obliku praha, otapaju se u alkoholu i nanose na površinu čija se temperatura želi izmjeriti. Temperatura se može očitati nakon pola sata, dok se boja počinje mjenjati poslije dvije do tri minute. Ukoliko promjena boje započne odmah nakon nanošenja na površinu, tada je temperatura. [3]
Kontrola i kalibracija termometara
Kalibracija je skup postupaka kojima se u određenim uslovima uspostavlja odnos između vrijednosti veličina koje pokazuje neko mjerilo ili vrijednosti koju predstavlja neki referentni materijal i odgovarajućih vrijednosti ostvarenih etalonom. [11]

Tačnost mjerenja temperature sa nekim termometrom nalazi se u granicama dopuštenih tolerancija samo onda ako je sam instrument dobro podešen i ako je ispravno postavljen na mjerno mjesto. [3]
U slučajevima kada postoji opravdana sumnja u ispravnost termometra, mora se vršiti kontrola termometara. Nakon zakonski propisang roka termometri se moraju kalibrirati u za to ovlaštenim kalibracionim ili ispitnim laboratorijama. [3]
Zaključak
Važno je znati da temperatura ne može prelaziti sa tijela na tijelo, nego prelazi toplota a temperature se izjednačavaju, i kao takva očituje se na niz načina. Promjenu temperature očitavamo sa temperaturnih skala. Temperaturu mjerimo različitim termometrima kao što je gore prikazano, a koji od njih ćemo koristiti zavisi od same primjene. Bez optimalne temperature ne bi bilo života na Zemlji.

